Ons Bemark | Gereformeerde Kerk Suidkus
Die volgende boeke is beskikbaar by ons kerkkantoor. Kontak asb. vir Liana Schutte, tel 084 581 3809 of e-pos: gksuidkus@gmail.com. Alle pryse sluit posgeld in.
Droomlekker Dopper Disse
Ek sê dankie, Here
Hierdie boekie is 'n ware erfstuk en bevat beëdigde verklarings deur vroue van hulle ondervindings in die konsentrasiekampe gedurende die Tweede Vryheidsoorlog 1899-1902(Anglo Boere-Oorlog). Dit is oorspronklik versamel deur mevrou Postma van Middelburg en uitgegee op 7 September 1925. Die boek was uit druk en is op 07 September 2010 heruitgegee deur die Gereformeerde Kerk Suidkus.
5 of 10 boeke = R130 per boek posgeld ingesluit, 1 boek = R140 posgeld ingesluit, OF R120 by kerk ontvang.
'n Spesiale resepteboek wat spog met die gunsteling- en beproefde resepte van die bobaaskokke van die gemeente. Propvol voorgeregte, hoofgeregte en nageregte, teetyd-, koffietyd- en "ENIGE tyd"-geregte. Met spesiale wenke EN 'n afdeling vir kosallergieë is dit 'n wenner-resepteboek.
Hierdie boekie is opgestel deur ds Garrie Schutte. Die inhoud volg die gedagtelyn van die belydenisskrif, die Heidelbergse Kategismus, Sondag 32 – 52. Daar word uit 'n bepaalde hoek na elke belydenis gekyk en daarom word daar by bepaalde tekste aangesluit. Ek sê dankie: as ek my radikaal bekeer; as ek 'n daad-christen word, as ek die Here eerste stel; deur die regte beeld van God te bou; wanneer ek God se reputasie respekteer; deur my Rusdagviering reg te balanseer, deur gesagsdraers te eerbiedig; deur ander se lewe te respekteer; as ek my weerhou van seksuele losbandigheid; as ek my stoflike gawes reg gebruik; deur my by die waarheid te hou; as ek my hart bewaar; as ek vanuit die regte motiewe bid; as ek die Here in die regte kinderlike gesindheid aanroep; as ek bid dat God in alles geëer word; as geld; as ek voldoende God se wil eet; as ek gerig op God vra vir versorging; as ek nie altyd aan ander gee wat hulle verdien nie; as ek myself bemagtig teenoor die Bose; as ek turbo-aangejaagde gebede bid.